Den mand, som tidligere i dag blev hårdt kvæstet efter en faldulykke ombord på et skib, overlevede ikke sine skader. Det oplyser Nordjyllands Politi til Kanal Frederikshavn. Det kom frem tidligere i dag, at manden var faldet ned i et lastrum fra otte-ti meters højde, mens han arbejdede på et skib, der ligger til reparation hos værftet Orskov Yard. Manden blev behandlet på stedet, inden han blev kørt på traumecenteret på Aalborg Universitetshospital, men hans liv stod ikke til at redde. Søfartsstyrelsen skal nu undersøge, om alle sikkerhedsbestemmelser er overholdt i forbindelse med arbejdet, der kostede ham livet. Ulykken skete cirka klokken 9.45 torsdag morgen. 13.53: Artiklen er tilrettet med de triste detaljer om mandens dødsfald.

Opsummering:
En alvorlig arbejdsulykke har kostet en 53-årig russer livet, efter han faldt ned i et lastrum fra stor højde.